**Samandráttir av avgerðum**

**tiknar av skatta- og avgjaldskærunevndini
18.06.2008**

**Avgerð frá Skatta- og avgjaldskærunevndini frá 18. juni 2008**
[Mál nr. 07-02-21-56](http://taks.fo/documents/00461.doc)
*- rakstrarútreiðslur í samband við útleigan av húsum í Danmark
- skattalógin § 31*

Kært varð um avgerð hjá kommunalari skattakærunevnd um frádrátt í samband við útleigan av húsum í Danmark. Skatta- og avgjaldskærunevndin avgjørdi at broyta avgerðina hjá Kommunalu Skattakærunevndini soleiðis, at kærarin fær frádrátt fyri tann partin av forbrúksgjøldunum, sum eru variabul, og har goldið verður samsvarandi nýtslu og at staðfesta avgerðina at nokta frádrátt fyri útreiðslur til “grundskyld” og renovatión.

**Avgerð frá Skatta- og avgjaldskærunevndini frá 18. juni 2008**[Mál nr. 07-03-37-2](http://taks.fo/documents/00462.doc)*- endurrindan av oljuavgjaldi
- lóg um serligt avgjald á brenniolju § 2*
Skatta- og avgjaldskærunevndin avgjørdi at staðfesta avgerð hjá TAKS at nokta endurrindan av serliga oljuavgjaldinum. Avgerðin varð grundað við, at báturin kann ikki metast sum vinnuliga rikin í 2006, og hetta er ein treyt fyri at fáa endurrindað serliga oljuavgjaldið.

**Avgerð frá Skatta- og avgjaldskærunevndini frá 18. juni 2008**
[Mál nr. 08-02-23-28](http://taks.fo/documents/00465.doc)
*- freistin fyri broyting av álíkning sett til síðis
- lóg um Toll- og Skattafyrisiting § 25a, § 25b
- skattalógin § 33*

TAKS hevði í 2007 gjørt hækkingar í skattskyldugu inntøku kærarans fyri 2002-2007. Avgerðin varð kærd til kommunala skattakærunevnd, sum avgjørdi at strika hækkingina fyri 2003. TAKS kærdi hesa avgerð, og Skatta- og avgjaldskærunevndin broytti avgerðina hjá Kommunalu Skattakærunevndini. Avgerðin varð grundað við, at freistin í § 25a í lóg um toll- og skattafyrisiting varð mett at vera sett til síðis, tí borgarin við stórum ósketni hevði verið atvoldin til, at álíkningin varð gjørd á skeivum ella ófullfíggjaðum grundarlagi

**Avgerð frá Skatta- og avgjaldskærunevndini frá 18. juni 2008**
[Mál nr. 07-03-33-17](http://taks.fo/documents/00464.doc)
*- endurrindan av eykaskrásetingargjaldi – kommuna
- lóg um skrásetingargjald á motorakførum v.m. § 1*
Skatta- og avgjaldskærunevndin avgjørdi at staðfesta avgerð hjá Akstovuni at nokta kommunu endurrindan av eykaskrásetingargjaldi. Avgerðin varð grundað við, at tá kommunan ikki er eitt meirvirðisgjaldsskrásett virki og tí ikki sum heild hevur rætt til frádrátt fyri mvg, hevur hon heldur ikki rætt til endurrindan av eykaskrásetingargjaldi.

**Avgerð frá Skatta- og avgjaldskærunevndini frá 18. juni 2008**
[Mál nr. 07-03-33-18](http://taks.fo/documents/00463.doc)
-*endurrindan av eykaskrásetingargjaldi
- lóg um skrásetingargjald á motorakførum v.m. § 1*
Skatta- og avgjaldskærunevndin avgjørdi at staðfesta avgerðina hjá Akstovuni at nokta endurrindan av eykaskrásetingargjaldi. Avgerðin varð grundað við, at skattgjaldarin hevði ikki lyft próvbyrðuni fyri, at bilurin burturav varð brúktur vinnuliga.